ஒரு முறை முத்தம்மா என் கடைக்கு ஒரு ரிப்பேரான ரேடியோவை தூக்கி கொண்டு வந்தபோது நான் அவளிடம் என் சந்தேகத்திற்கு விடை காண துடித்தேன். அப்போது கூட முத்தம்மா அந்த ரேடியோ பூசாரி வாங்கி கொடுத்ததாகவும், தன் மகள் அடிக்கடி பாட்டு கேட்பாள் என்றும் தற்போது ரிப்பேர் ஆகிவிட்டதால் அவள் தொல்லை தாங்கமுடியாமல் ரிப்பேர் பண்ண வந்ததாக சொன்னாள். அப்போது தான் நான் மெதுவாக கோகிலாவின் வயதையும், கோவில் வளாகத்தில் அவளோட பாதுகாப்பையும் பற்றி கேட்டேன்.